Na temelju članka 30. Socijalnog programa Grada Pleternice za 2024. godinu (Službeno glasilo Grada Pleternice br. 08/23), Gradonačelnica Grada Pleternice objavljuje,

**J A V N I P O Z I V**

**za dodjelu nepovratnih financijskih sredstava umirovljenicima prigodom blagdana Uskrsa koji imaju prebivalište na području Grada Pleternice**

Ovim Javnim pozivom pozivaju se svi umirovljenici s područja Grada Pleternice da podnesu zahtjev (OBRAZAC 1.) za dodjelu nepovratnih financijskih sredstava umirovljenicima prigodom blagdana Uskrsa 2024. godine, a koji imaju prebivalište na području Grada Pleternice.

Predmet ovog Javnog poziva je podnošenje zahtjeva (OBRAZAC 1.) za dodjelu nepovratnih financijskih sredstava umirovljenicima prigodom blagdana Uskrsa 2024. godine.

Korisnici ove mjere mogu biti samo umirovljenici koji su stekli status umirovljenika sukladno pozitivnim propisima.

Umirovljenicima se smatraju osobe koje su korisnici starosne mirovine, prijevremene starosne mirovine, obiteljske mirovine (ukoliko se radi o mirovini preminulog supružnika) te korisnici invalidske mirovine.

**Naknada iz ovoga Javnog poziva dodjeljuje se u jednokratnim iznosima kako slijedi:**

1. **umirovljenicima s mirovinom i ukupnim prihodima koji nisu veći od 130,00 eura pripada naknada u iznosu od 55,00 eura**
2. **umirovljenicima s mirovinom i ukupnim prihodima od 130,01 eura do 200,00 eura pripada naknada u iznosu od 40,00 eura**
3. **umirovljenicima s mirovinom i ukupnim prihodima od 200,01 eura do 270,00 eura pripada naknada u iznosu od 30,00 eura**
4. **umirovljenicima s mirovinom i ukupnim prihodima od 270,01 eura do 340,00 eura pripada naknada u iznosu od 20,00 eura**

*(Napomena: referentni mjesec u kojem se promatra visina mirovine biti će mirovina isplaćena u mjesecu siječnju 2024. godine za mjesec prosinac 2023.godine).*

**Potrebna dokumentacija koja se dostavlja:**

1. **popunjeni Zahtjev za dodjelu nepovratnih financijskih sredstava (Obrazac 1.)**
2. **preslika osobne iskaznice s prebivalištem na području Grada Pleternica**
3. **preslika odreska ili potvrde o mirovini isplaćenoj u siječnju 2024. godine.**

Zahtjev za korištenje sredstava se podnosi najkasnije **do 08.03.2024. godine** odnosno do utroška sredstava uz priloženu svu potrebnu dokumentaciju i na propisanom obrascu koji zainteresirani mogu dobiti u Gradu Pleternica, Trg hrvatskih branitelja 1, 34310 Pleternica ili preuzeti na internetskim stranicama, ispunjen zahtjev za korištenje sredstava i pripadajuća dokumentacija dostavlja se **osobno ili poštom** na adresu:

**Grad Pleternica,**

**Trg hrvatskih branitelja 1, 34310 Pleternica**

s naznakom **„Prijava na Javni poziv za dodjelu nepovratnih financijskih sredstava umirovljenicima“.**

Nepotpuni zahtjevi, nerazumljivi i oni uz koje nije priložena sva dokumentacija tražena za pojedinu potporu, neće se razmatrati.

Potreban obrazac zahtjeva i izjava sastavni su dijelovi ovog Javnog poziva.

Pravo na naknadu iz ovoga Javnog poziva ostvaruje se na temelju izvršnog rješenja koje donosi Jedinstveni upravni odjel.

Ovaj Javni poziv sa potrebnim obrascem biti će objavljen na stranici Grada Pleternica, www.pleternica.hr i oglasnoj ploči Grada Pleternice a sve informacije mogu se dobiti na telefon 034/251-046 ili e-mail: [grad@pleternica.hr](mailto:grad@pleternica.hr).

KLASA: 551-08/24-01/02

URBROJ: 2177/07-01-24-2

Gradonačelnica

Marija Šarić, v.r.

**Prilozi:**

1. Zahtjev za dodjelu nepovratnih financijskih sredstava (Obrazac 1.), dostupan na [www.pleternica.hr](http://www.pleternica.hr)